text: Se video: Villa i Hejnsvig i flammer
  02 maj 2014 kl. 04.05
  En 56 årig mand blev vækket tidligt fredag morgen, da der var udbrudt brand i hans hus i Hejnsvig.
  
  En 56 årig mand fik sig en slem forskrækkelse, da han fredag morgen vågnede til at hans hus stod i flammer. Klokken lidt over fem i morges modtog politiet en anmeldelse om at en villa i Hejnsvig, der ligger tæt ved Billund, stod i brand.
  Ifølge politiet så har branden allerede forårsaget store skader på husets øverste etage. Manden, der var alene hjemme, blev reddet ud og kørt til observation på Esbjerg Sygehus. Husets kvindelige beboer var på arbejde, da branden begyndte.
  Brandvæsenet har fredag morgen og formiddag kæmpede med at få flammerne under kontrol, og derfor kan politiet endnu ikke sige noget om brandårsagen.
  